wickkiey/tamil-wikipedia-chunked huggingface dataset:
# ஆக்சே நடவடிக்கை

**ஆக்சே நடவடிக்கை** (*Operation Achse*) அல்லது **அலாரிக் நடவடிக்கை** (*Operation Alaric*) என்பது என்பது இரண்டாம் உலகப் போரின் போது இத்தாலியில் நடைபெற்ற ஒரு படைத்துறை நடவடிக்கை. இத்தாலியப் போர்த்தொடரின் ஒரு பகுதியான இதில் நாசி ஜெர்மனியின் படைகள் தங்களது முன்னாள் கூட்டாளிகளான இத்தாலியப் படைகளிடமிருந்து ஆயுதங்களைப் பறித்து அவர்களை நிராயுதபாணிகளாக்கின.  
பாசிச சர்வாதிகாரி முசோலினி தலைமையிலான இத்தாலி அச்சு நாடுகள் கூட்டணியில் பல ஆண்டுகள் இடம் பெற்றிருந்தது. நேச நாட்டுப் படைகள் இத்தாலி மீது படையெடுத்த போது அந்நாட்டு ஆட்சியாளர்கள் முசோலினியைப் பதவி நீக்கம் செய்தனர். பின்பு நேச நாட்டுப் படைகளிடம் அமைதி ஒப்பந்தம் செய்து கொண்டு அச்சுக் கூட்டணியிலிருந்து விலகினர். செம்படம்பர் 8, 1943ல் இந்த போர் நிறுத்த ஒப்பந்தம் அறிவிக்கப்பட்டது. இத்தாலி அணி மாறிவிடும் என்பதை முன்கூட்டியே கணித்திருந்த ஜெர்மானியர்கள் உடனடியாக இத்தாலியினை ஆக்கிரமிக்கும் முயற்சிகளில் இறங்கினர். இத்தாலியின் ஆக்கிரமிப்பில் இருந்த தெற்கு பிரான்சு, பால்கன் பகுதிகளில் ஜெர்மானியப் படைகள் நுழைந்து அங்கிருந்த இத்தாலிய வீரர்களைக் கைது செய்தன. இத்தாலிக்குள்ளும் பல கூடுதல் ஜெர்மானிய டிவிசன்கள் நுழைந்தன.  
இத்தாலியப் படைகள் நேச நாடுகளுக்குத் துணையாக போரிடாமல் செய்யும் வண்ணம் அவற்றின் ஆயுதங்களை ஜெர்மானியர்கள் பறிமுதல் செய்தனர். சுமார் பத்து லட்சம் இத்தாலிய வீரர்கள் நிராயுதபாணிகளாக்கப்பட்டனர். அவர்களிடமிருந்து லட்சக்கணக்கில் துப்பாக்கிகளும் பீரங்கிகளும் கைப்பற்றப்பட்டன. இத்தாலிய வீரர்களுள் சுமார் இரண்டு லட்சம் பேர், ஜெர்மனிக்கு ஆதரவாக போரில் ஈடுபட முன்வந்தனர். இவர்களும் பாசிசத்தை பின்பற்றுபவர்களும் முசோலினியின் நாடுகடந்த இத்தாலிய சமூக அரசின் ஆதரவாளர்களும் அடக்கம். எஞ்சியோர் ஜெர்மனியின் வேலை முகாம்களில் அடைக்கப்பட்டனர். 1945ல் ஜெர்மனி சரணடையும் வரை இத்தாலியில் அச்சுப் படைகளுக்கும் நேசப் படைகளுக்கும் தொடர்ந்து சண்டை நடைபெற்றது.
# கொல்கொதா

**கொல்கொதா** (*Golgotha*) என்பது பழங்கால எருசலேம் நகரின் மதில்சுவர்களுக்கு வெளியே இயேசு கிறிஸ்து சிலுவையில் அறையப்பட்ட இடத்துக்குக் கொடுக்கப்பட்ட பெயர் ஆகும். இது **கல்வாரி** (*Calvary*) அல்லது **கபாலஸ்தலம்** என்றும் புதிய ஏற்பாட்டில் அழைக்கப்படுகிறது.  
**கொல்கொதா** என்பது "குல்கல்தா" (Gûlgaltâ) என்னும் எபிரேயச் சொல்லின் ஒலியாக்கம் ஆகும். இச்சொல்லின் விளக்கமாக புதிய ஏற்பாட்டில் **மண்டை ஓட்டு இடம்** என்னும் தொடர் தரப்படுகிறது. இதே பொருள் தரும் கிரேக்கத் தொடர் Kraniou Topos (Κρανίου Τόπος) என்றும் இலத்தீன் தொடர் Calvariae Locus என்றும் அமையும். இலத்தீன் தொடரிலிருந்து Calvary என்னும் ஆங்கிலச் சொல்லும், *கல்வாரி* என்னும் தமிழ் ஒலிபெயர்ப்பும் பெறப்பட்டன.
# கொல்கொதா

## விவிலியத்தில் கொல்கொதா (கல்வாரி)

புதிய ஏற்பாடு **கொல்கொதா** (கல்வாரி = மண்டை ஓட்டு இடம்) என்பதை ஒரு மலை என்றோ, குன்று என்றோ குறிப்பிடவில்லை. மாறாக *இடம்* என்று பொதுவாகவே குறிப்பிடுகிறது. ஆயினும் கி.மு. 333இலிருந்து அவ்விடம் ஒரு *குன்று* என்றும், கி.பி. 6ஆம் நூற்றாண்டிலிருந்து ஒரு *மலை* என்றும் குறிப்பிடப்பட்டு வந்துள்ளது.  
இலத்தீன் மொழிபெயர்ப்பிலிருந்து *கல்வாரி* என்னும் பெயர் தோன்றியது. பல விவிலிய மொழிபெயர்ப்புகளில் அப்பெயரும் ஏற்கப்பட்டது.  
மத்தேயு, மாற்கு, லூக்கா, யோவான் என்னும் நான்கு நற்செய்தியாளர்களும் இயேசு கொல்கொதாவில் சிலுவையில் அறையுண்டு இறந்த தகவலைத் தருகின்றனர்.
# கொல்கொதா

## பல விளக்கங்கள்

**கொல்கொதா** என்னும் சொல்லின் மூலம் பற்றியும் அதன் பொருள் பற்றியும் பல கருத்துகள் உள்ளன. அவை:
- அரமேயச் சொல் *கொல்கொஆதா* என்றும், அதன் பொருள் *கழுவிலேற்றும் இடம்* என்று சிலர் கருத்துக் கூறுகின்றனர்.
- சாவுத் தண்டனை பெற்றவர்களை எல்லார் முன்னும் கொல்கின்ற இடம் அது என்றும், அங்கு இறந்தோரின் மண்டை ஓடுகள் காணப்பட்டதால் இப்பெயர் எழுந்தது என்றொரு விளக்கம் உள்ளது.
- அந்த இடம் ஒரு கல்லறைத் தோட்டத்துக்கு அருகில் இருந்திருக்கலாம். கொல்கொதா என்னும் பெயர் அங்கு அடக்கம் செய்யப்பட்டவர்களைக் குறிக்கலாம். ஒருசில யூத மற்றும் கிறித்தவ மரபுகளின்படி, அவ்விடத்தில் முதல் மனிதராகிய ஆதாமின் மண்டை ஓடு இருந்ததாம்.
- இன்னொரு விளக்கப்படி, கொல்கொதா என்னும் இடம் புவி அமைப்பில் ஒரு மண்டை ஓட்டினை ஒத்து இருந்ததால் இப்பெயர் எழுந்திருக்கலாம்.
# கொல்கொதா

## கொல்கொதா (கல்வாரி) எங்கே உள்ளது?

கொல்கொதா எங்கே உள்ளது என்பது பற்றியும் பல கருத்துகள் உண்டு. மிகப் பாரம்பரியக் கருத்து கி.பி. 325ஆம் ஆண்டில் எழுந்தது. அந்த ஆண்டில் புனித ஹெலேனா என்பவர் இயேசு சிலுவையில் இறந்த இடத்தை அடையாளம் கண்டார். ஹெலேனா உரோமைப் பேரரசன் முதலாம் காண்ஸ்டண்டைன் என்பவரின் தாய் ஆவார். இயேசு சிலுவையில் அறையப்பட்ட இடத்திலிருந்து சில மீட்டர் தொலையில் இயேசுவின் கல்லறையையும் ஹெலேனா அடையாளம் கண்டார். அதோடு இயேசு அறையுண்டு இறந்த சிலுவையும் கண்டெடுக்கப்பட்டது.  
ஹெலெனாவின் மகன் மன்னர் முதலாம் காண்ஸ்டண்டைன் இயேசுவின் கல்லறை இருந்த இடத்தில் ஓர் அழகிய கோவிலைக் கட்டியெழுப்பினார். அது *திருக்கல்லறைக் கோவில்* (Church of the Holy Sepulchre) என்று அழைக்கப்படுகிறது.  
கி.பி. 333இல் அந்த இடத்தைச் சந்திக்கச் சென்ற "போர்தோ நகர் திருப்பயணி" என்பவர் கீழ்வருமாறு குறிப்பிட்டார்:
# கொல்கொதா

## வரலாற்றுப் பார்வையில் கொல்கொதா

இயேசு சிலுவையில் அறையுண்ட இடமாகிய கொல்கொதா கிறித்தவர்களுக்குப் புனித இடமாக மாறிற்று. கி.பி. 117-138 ஆண்டுகளில் உரோமைப் பேரரசனாக இருந்த ஹேட்ரியன் எருசலேமில் கிறித்தவ புனித இடங்களை அழித்துவிட்டு, உரோமை தெய்வங்களின் கோவில்களை அங்கு எழுப்பினார். காண்ஸ்டண்டைன் மன்னன் (ஆட்சிக்காலம்: கி.பி. 301-337) கிறித்தவர்கள் தம் சமயக் கோட்பாடுகளுக்கு ஏற்ப வழிபாடுகள் நடத்த முழு உரிமை அளித்தார். கி.பி. 325இல் நிசேயா பொதுச்சங்கத்தின்போது எருசலேம் ஆயர் மக்காரியுசு என்பவர் காண்ஸ்டண்டைன் மன்னனிடம் ஒரு வேண்டுகோள் விடுத்தார். எருசலேமில் இயேசுவின் கல்லறைமேல் ஹேட்ரியன் மன்னன் கட்டியிருந்த பிற சமயக் கோவிலை அழித்துவிட்டு, அந்த இடத்தை மீண்டும் கிறித்தவ வணக்கத்திற்கு விடவேண்டும் என்பதே அக்கோரிக்கை. காண்ஸ்டண்டைன் பிற சமயக் கோவிலை அழித்தபின்னர் அவ்விடத்தில் மிகப் பெரிய அளவில், எழில் மிக்க ஒரு பேராலயத்தைக் கட்டி எழுப்பினார். அப்பேராலயத்தில் இயேசுவின் கல்லறை இருந்த இடத்தில் ஒரு குவிமாடம் எழுப்பப்பட்டது; இயேசு இறந்த இடமாகிய கொல்கதாவும் பேராலயத்தின் உள் வருமாறு கட்டடம் வடிவமைக்கப்பட்டது. கி.பி. 614இல் பாரசீகப் படையெடுப்பின் விளைவாக, காண்ஸ்டண்டைன் கட்டிய திருக்கல்லறைப் பேராலயம் அழிவுற்றது. சில ஆண்டுகளுக்குப் பின் சீரமைப்பு வேலைகள் நடந்தன.  
கி.பி. 638இல் அராபிய படையெடுப்பு நிகழ்ந்தது. பத்தாம் நூற்றாண்டில் திருக்கல்லறைப் பேராலயத்திற்குத் தீ வைத்ததால் அழிவு ஏற்பட்டது. மரக் கட்டு அமைப்புகள் எரிந்து அழிந்தன. 1009இல் அல்-ஹாக்கிம் என்னும் ஆளுநர் கோவிலை அழிக்குமாறு ஆணையிட்டார். அதன் பின் நிகழ்ந்த சீரமைப்பணியின்போது (1042-1048) காண்ஸ்டண்டைன் எழுப்பியிருந்த பேராலயத்தின் ஒருசில பகுதிகள் பழுதுபார்க்க முடியாத அளவுக்கு அழிந்துவிட்டன. சிலுவைப் போர் வீரர்கள் எருசலேமை 1099இல் கைப்பற்றிய பிறகு கோவில் மீண்டும் சீரமைக்கப்பட்டது. இப்புதிய கோவில் 1149இல் நேர்ந்தளிக்கப்பட்டது. 1188இல் சலாதீன் படையெடுப்போடு கொல்கொதா உள்ளடங்கிய கோவில் மீண்டும் பாழானது. இயேசுவின் கல்லறையைச் சந்திக்க கிறித்தவர்கள் தனி வரி செலுத்தும் கட்டாயம் எழுந்தது. 1335இல் எருசலேம் திரு இடங்கள் புனித பிரான்சிஸ் சபைத் துறவியரின் கண்காணிப்பில் விடப்பட்டது. 1517இலிருந்து 1917 வரை திரு இடங்கள் துருக்கியரின் ஆட்சிக்கு உட்பட்டன. 1555இல் துருக்கிய ஆளுநரின் இசைவோடு கட்டட வேலை நிகழ்ந்தது. 1808இல் கோவிலின் ஒரு பகுதி தீக்கிரையாகியது. 1955இலும் 1997இலும் புதுப்பித்தல் பணிகள் தொடர்ந்தன.  
இயேசுவின் கல்லறைப் பகுதியில் வழிபாட்டு உரிமை கத்தோலிக்கர்கள், கிரேக்க மரபுவழிச் சபையினர் மற்றும் அர்மீனிய சபையினருக்கு உண்டு. இந்த மூன்று சபையினரும் இணைந்து புதுப்பித்தல் பணிகளைச் செய்தனர். இன்று இயேசு அடக்கம் செய்யப்பட்ட இடத்திற்கு நேர்மேலாக எழுகின்ற குவிமாடத்தின் திறப்பிலிருந்து கதிரவனின் ஒளி பரந்து சிதறி அக்கல்லறையை ஒளிமயமாக்குகிறது.
# ஜார்ஜ் கன்

**ஜார்ஜ் கன்** (*George Gunn*,பிறப்பு: சூன் 13, 1879, இறப்பு: சூன் 29, 1958) இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டியிலும், 643 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1907 - 1930 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கடவுள் அஞ்சி

**கடவுள் அஞ்சி** என்பவன் ஒரு சங்ககால அரசன். இவன் வானத்தில் தொங்கும்படி கதவம் அமைத்துக் கோட்டை கட்டியிருந்தான். இதனைத் தூங்கெயில் கதவம் என்றனர். இதில் ஏராளமான செல்வம் வைத்துப் பாதுகாக்கப்பட்டது. இந்தச் செல்வம் வண்டன் என்பவனுடையது.  
களங்காய்க்கண்ணி நார்முடிச் சேரல் இந்த வண்டன் போல் செல்வ வளம் மிக்கவனாம்.
# வண்டன்

**வண்டன்** சங்ககாலத்தில் வாழ்ந்த பெரும் பணக்காரன். இவனது செல்வத்தைப் பாதுகாக்கக் கடவுள் அஞ்சி என்னும் அரசன் இவனுக்குத் தூங்கெயில் கதவம் அமைந்த கோட்டை ஒன்றைக் கட்டித் தந்திருந்தான்.  
களங்காய்க்கண்ணி நார்முடிச் சேரல் இந்த வண்டன் போல் செல்வ வளம் மிக்கவனாம். - <small>காப்பியாற்றுக் காப்பியனார் - பதிற்றுப்பத்து 31</small>  
இந்தக் கோட்டை அகப்பா நகரில் இருந்தது. களங்காய்க் கண்ணி நார்முடிச் சேரல் அரசனின் சித்தப்பா பல்யானைச் செல்கெழு குட்டுவன். இந்தக் குட்டுவன் அகப்பாக் கோட்டையை வென்று முன்பே தனதாக்கிக் கொண்டிருந்தான். பின்னர் தூங்கெயில் எறிந்த தொடிதோட் செம்பியன் தூங்கெயிலை அழித்தான்.
# வண்டன்

## அடிப்படைச் சான்று

<small>கடவுள் அஞ்சி வானத்து இழைத்த  
தூங்கெயிற் கதவம் காவல் கொண்ட  
எழூஉ நிவந்து அன்ன பரேர் எறுழ் முழவுத்தோள்  
வெண்டிரை முந்நீர் வளைஇய உலகத்து  
வண்புகழ் நிறுத்த வகைசால் செல்வத்து  
வண்டன்</small>  
- <small>காப்பியாற்றுக் காப்பியனார் - பதிற்றுப்பத்து 31</small>
# ஜான் கன்

**ஜான் கன் ** (*John Gunn *, பிறப்பு: சூலை 19, 1876, இறப்பு: ஆகத்து 21, 1963) இங்கிலாந்து அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டியிலும், 535 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1901 - 1905 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# தூங்கெயில் கதவம்

**தூங்கு எயில் கதவம்** என்பது சங்ககாலத்தில் வானத்தில் தொங்கும்படி அமைக்கப்பட்டிருந்த ஒரு கோட்டைக்கதவு.
# தூங்கெயில் கதவம்

## சங்ககாலக் கட்டடக்கலை

எயில் என்னும் சொல் கோட்டையைக் குறிக்கும். தூங்குதல் என்னும் சொல் சங்ககாலத்தில் தொங்குதலைக் குறிக்கும். எயிலின் கதவம் தொங்கும்படி அமைக்கப்பட்டிருந்தது. எயிற்கதவத்தைத் திறக்கும்படி, ஐயவி என்னும் கணையமரத் தாழ் இட்டு அமைப்பதுதான் வழக்கம். இந்தக் கோட்டையை அமைத்த அரசன் கடவுள் அஞ்சி இதன் கதவைத் தொங்கும்படி அமைத்திருந்தான். இக்காலத்தில் மேலே சுருண்டுகொள்ளும் கதவை அமைக்கிறோம். இந்தத் தூங்கெயிற்கதவம் வாயிலின் இருபுற எயில் பிடிப்பில் ஏறி இறங்கும்படி அமைக்கப்பட்டிருந்தது. கதவு மேலே ஏறி நிற்கும்போது எப்படித் தோன்றும் என்று எண்ணிப் பாருங்கள். வானத்தில் தொங்குவது போலத்தானே தோன்றும். எனவே வானத்து இழைத்த கதவு என்று அதனைக் குறிப்பிட்டனர்.
# தூங்கெயில் கதவம்

## கடவுள் அஞ்சி கட்டியது

இதனைக் கட்டியவன் கடவுள் அஞ்சி என்னும் அரசன். இந்தக் கோட்டைக்குள் வண்டன் என்பவனின் செல்வம் இருந்தது. இந்தக் கோட்டையைச் செல்வத்துக்கு உடைமையாளியான வண்டன் என்பவனே பாதுகாத்துவந்தான்.  
களங்காய்க்கண்ணி நார்முடிச் சேரல் இந்த வண்டன் போல் செல்வ வளம் மிக்கவனாம்.
# தூங்கெயில் கதவம்

## கடவுள் அஞ்சி கட்டியது

### அடிப்படைச் சான்று

<small>கடவுள் அஞ்சி வானத்து இழைத்த  
தூங்கெயிற் கதவம் காவல் கொண்ட  
எழூஉ நிவந்து அன்ன பரேர் எறுழ் முழவுத்தோள்  
வெண்டிரை முந்நீர் வளைஇய உலகத்து  
வண்புகழ் நிறுத்த வகைசால் செல்வத்து  
வண்டன்</small>  
- <small>காப்பியாற்றுக் காப்பியனார் - பதிற்றுப்பத்து 31</small>
# தூங்கெயில் கதவம்

## செம்பியன் எறிந்தது

தூங்கெயில் எறிந்த தொடிதோட் செம்பியன் ஒரு சோழ மன்னன். இவன் சோழன் குளமுற்றத்துத் துஞ்சிய கிள்ளிவளவனின் முன்னோன். இவன் தூங்கெயில் கோட்டையை அழித்தான்.
# தூங்கெயில் கதவம்

## செம்பியன் எறிந்தது

### அடிப்படைச் சான்று

- நத்தத்தனார் பாடல் சிறுபாணாற்றுப்படை அடி 79 முதல்
<small>ஒன்னார்  
ஓங்கு எயில் கதவம் உருமுச் சுவல் சொறியும்  
தூங்கெயில் எறிந்த தொடி விளங்கு தடக்கை  
நாடா நல்லிசை நற்றேர்ச் செம்பியன்  
ஓடாப் பூட்கை உறந்தை
</small>
- நப்பசலையார் பாடல் புறநானூறு 39
<small>சார்தல்  
ஒன்னார் உட்கும் துன் அருங் கடுந்திறல்  
தூங்கெயில் எறிந்த நின் ஊங்கணோர்</small>
# தூங்கெயில் கதவம்

## ஒப்பீடு

கி.மு. 1867-இல் ஈராக் நாட்டில் கட்டப்பட்டிருந்த தொங்கு தோட்டம் இதனோடு ஒப்புநோக்கத் தக்கது. இந்தத் தோட்டத்தை அங்குப் பாயும் யூப்ரட்டீஸ், டைக்ரீஸ் ஆறுகள் மூழ்கடித்தன.
# தூங்கெயில் கதவம்

## இணைத்துப் பார்க்க

- தூங்கெயில்
- அகப்பா
# ஆஃப்தாப் ஹபீப்

**ஆஃப்தாப் ஹபீப்** (*Aftab Habib*, பிறப்பு: பிப்ரவரி 7 1972) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 159 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 ஆம் ஆண்டில், இங்கிலாந்து தேசிய அணி உறுப்பினராகத் தேர்வுத் துடுப்பாட்டப் போட்டியில் பங்குகொண்டார்.
# நைஜல் ஹைக்

**நைஜல் ஹைக் ** (*Nigel Haig*, பிறப்பு: டிசம்பர் 12, 1887, இறப்பு: அக்டோபர் 27, 1966) இங்கிலாந்து அணியின் துடுப்பாட்டக்காரர். இவர் 5தேர்வுத் துடுப்பாட்டப் போட்டியிலும், 513 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1930 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# அடிகளாசிரியர்

**அடிகளாசிரியர்** என்று பரவலாக அறியப்படும் **குருசாமி** (ஏப்ரல் 17, 1910 (<small>பிறப்பு தமிழ் நாட்காட்டியில்: 1910 சாதாரண ஆண்டு சித்திரை 5 ஆம் நாள், ஞாயிற்றுக்கிழமை)</small> - சனவரி 8, 2012) தமிழ்நாட்டைச் சேர்ந்த தமிழறிஞரும் தமிழ்ப் பேராசிரியரும் ஆவார். 2011ஆம் ஆண்டு தில்லியில் குடியரசுத் தலைவரிடமிருந்து செம்மொழி உயராய்வு விருதுகளில் இவரது சிறந்த தமிழ் பணிக்காக 2005 - 2006 ஆம் ஆண்டிற்கான தொல்காப்பியர் விருது பெற்றவர்.
# அடிகளாசிரியர்

## இளமையும் பணிவாழ்வும்

தமிழ்நாட்டின் கள்ளக்குறிச்சி மாவட்டத்தில் உள்ள கூகையூர் என்ற சிற்றூரைச் சேர்ந்தவர். இவரது பெற்றோர் பெரியசாமி ஐயர், குங்கும அம்மாள். வீரசைவ மரபினர். அடிகளாசிரியரின் இளமைப் பெயர் குருசாமி என்பதாகும். ஏழாம் அகவையிலேயே தந்தையை இழந்தவர் தம் தாய்மாமனார்களான பெரம்பலூருக்கு அண்மையில் உள்ள நெடுவாசல் என்னும் ஊரில் வாழ்ந்த கு.சுப்பிரமணியதேவர், கு.சிவப்பிரகாச தேவர் ஆகியோரின் ஆதரவில் வளர்ந்தார். அவர்கள் வீட்டில் தங்கித் தமிழும் வடமொழியும் பயின்றார். மறைமலையடிகளார் தொடர்பிற்குப் பிறகு தம் பெயரைத் தனித்தமிழாக்கி அடிகளாசிரியர் என அமைத்துக்கொண்டார்.  
பெரம்பலூரில் வாழ்ந்த மருத நாடார் என்பாரிடம் சோதிடக் கலையை முறையாக அறிந்தார். தமது தமிழ்க்கல்வியை உ. வே. சாமிநாதையரிடம் கற்ற இவர், 1937 இல் சென்னைப் பல்கலைக்கழகத்தில் தமிழ்ப்புலவர் பட்டம் பெற்றார். 1938ஆம் ஆண்டு மயிலம் தமிழ்க் கல்லூரியில் பேராசிரியராகப் பணியாற்றினார். பின்னர் சென்னைப் பல்கலைக்கழகத்திலும் தஞ்சைப் பல்கலைக்கழகத்திலும் பேராசிரியராகப் பணியாற்றினார். தமிழறிஞர்கள் மறைமலை அடிகள், திரு.வி.க.வோடு நெருங்கிய தொடர்பு கொண்டவர். தமிழைத் தவிர சமசுகிருதம், இலக்கணம், சோதிடம் ஆகியவற்றிலும் தேர்ச்சி பெற்றவர். இவர் மொத்தம் 64 நூல்களை வெளியிட்டவர். கல்வெட்டு ஆய்வுகளிலும் ஆர்வமிக்கவராக விளங்கினார். அரிய ஓலைச்சுவடிகளைப் பாதுகாத்து வந்தார்.
# அடிகளாசிரியர்

## பாராட்டுக்களும் விருதுகளும்

இவர் எழுதிய 100 பாடல்களைக் கொண்ட சிறுவர் இலக்கியத்தை முன்னாள் குடியரசுத் தலைவர் அப்துல் கலாம் பாராட்டியுள்ளார். உலகத் தமிழாராய்ச்சி நிறுவனமும் இவரது பங்காற்றலுக்காக தொல்காப்பியச் செம்மல், செந்நாப்புலவர், தமிழ் பேரவை செம்மல் என்று பாராட்டியுள்ளது. குடியரசுத் தலைவரால் வழங்கப்படும் தொல்காப்பியர் விருதை 2011 மே 6 ஆம் நாள் மத்திய அரசு இவருக்கு செம்மொழித் தமிழ் உயராய்வு மையம் மூலம் அறிவித்தது.
# அடிகளாசிரியர்

## எழுதிய நூல்கள்

1. அருணகிரி அந்தாதி (1967) சரசுவதி மகால் வெளியீடு.
1. மருதூரந்தாதி உரை (1968)
1. காலச்சக்கரம் 1969,79 (சோதிடம்)
1. வராகர் ஓரா சாத்திரம் 1970,78,90
1. சிவஞானதீபம் உரை 1970
1. சிவப்பிரகாச விகாசம் 1977
1. முத்துக்குமாரசாமி பிள்ளைத்தமிழ் உரை 1938
1. சேக்கிழார் பிள்ளைத்தமிழ் உரை 1967
1. தமிழகக் கல்வெட்டு விளக்கவுரை 1967(மு.கோவிந்தராசனாருடன்)
1. திருவலஞ்சுழி தேவாரப்பாடல்கள் உரை 1958
1. திருவாசகக்கோயில் திருப்பதிகம் உரை 1956
1. சிவபுராணச் சிற்றுரை 1986,99
1. சதமணிமாலை மூலமும் உரையும் 1990
1. சித்தாந்த சிகாமணி அங்கத் தலத்திரட்டு உரை 1991
1. சிவஞானபால தேசிகர் திருப்பள்ளி எழுச்சி உரை 1991
1. குதம்பைச்சித்தர் பாடலும் உரையும் 1999
1. இட்டலிங்க அபிடேகமாலை மூலமும் உரையும் 2001
1. சசிவன்ன போதம் மூலமும் உரையும் 2002
1. பஞ்சதிகார விளக்கம் மூலமும் உரையும் 2003
# அடிகளாசிரியர்

## பதிப்பு நூல்கள்

1. வீரசைவப் பிரமாணம் 1936
1. சதமணிமாலை 1938
1. சிவப்பிரகாச விகாசம் 1939
1. காமநாதர் கோவை 1957
1. மேன்மைப் பதிகம் 1957
1. சதுர்லிங்க தசகோத்திர சதகம் 1958
# அடிகளாசிரியர்

## ஆராய்ச்சி நூல்கள்

1. தொல்காப்பியம்- எழுத்தத்திகாரம்-இளம்பூரணம் அரிய ஆராய்ச்சிப்பதிப்பு 1966
1. ஐவகையடியும் என்னும் தொல்காப்பிய நூற்பா விளக்கம்(செ.ப.)
1. தமிழ் இலக்கண இலக்கியங்களில் சைவசித்தாந்தம்,1978
1. தொல்காப்பியம்-சொல்-இளம்பூரணம் த.ப. 1990
1. தொல்காப்பியம்-பொருள்-செய்யுளியல் த.ப.1985
1. தொல்காப்பியம்-பொருள்-எட்டு இயல்கள் (அச்சில்)
# அடிகளாசிரியர்

## படைப்பிலக்கிய நூல்கள்

1. பிள்ளைப்பாட்டு 1945
1. திரு அரசிலிக்காதை 1948
1. குழந்தை இலக்கியம் 1963
1. சான்றாண்மை 1964-1975
1. சென்னிமலை முருகன் தோத்திரம் 1980
1. அரசியல் இயக்கம் 1981
1. பல்சுவைப் பண்ணத்திப் பாடல்கள் 1983
1. அருள்மிகு மாரியம்மன் திருப்பதிகம் 1982
1. உளத்தூய்மை,1984,1994
1. தண்ணிழல் 1990
1. மறவர் நத்தக் குன்றமரும் திருமுருகன் 1993
1. தொழிலியல் 1993
1. மெய்பொருட்காதை
1. தமிழ் மாண்பும் தமிழ்த்தொண்டும் 1996
1. ஒண்பான்கோள் வணக்கப்பாடல்கள் 1993
1. சிறுவர் இலக்கியம்
1. எங்களூர்
1. தொடக்கப்பள்ளி - நாடகம்
1. வீரசைவ சிவபூசாவிதி 1949
1. விலையேற்றமும் வாழும் வழியும் 1984
1. திருமூலரும் பேருரையும் 1998
1. காயத்துள் நின்ற கடவுள்,1999
1. திருவாசக அநுபூதி 2000
1. கீதையின் அறிவுப்பொருள் 2000
1. திருமந்திர உணர்வு 2001
1. தொல்காப்பியச் செய்யுளியல்-உரைநடை (அச்சில்)
1. திருமந்திரத்தில் எட்டாம் திரும்முறை,2005
# அடிகளாசிரியர்

## நாட்டுடைமையாக்கல்

இவரது படைப்புகளை தமிழக அரசு நாட்டுடைமையாக்கியுள்ளது. அதற்கான பரிவுத் தொகை 20 சனவரி 2020 அன்று வழங்கப்பட்டது.
# இசுக்கோஃபீல்ட் ஹை

** இசுக்கோஃபீல்ட் ஹை** (*Schofield Haigh*, பிறப்பு: மார்ச்சு 19, 1871, இறப்பு: பிப்ரவரி 27, 1921) இங்கிலாந்து அணியின் துடுப்பாட்டக்காரர் ஆவார். இவர் 11 தேர்வுத் துடுப்பாட்டப் போட்டியிலும், 561 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 - 1912 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# துராலுமின்

(DLZ129) salvaged from the crash site at Lakehurst Naval Air Station, NJ, on May 6, 1937 *(The Cooper Collections)*.]]  
**துராலுமின்** (Duralumin) அலுமினியம், செம்பு, மங்கனீசு, மக்னீசியம், சிலிக்கான், நாகம், என்பவற்றைக் கொண்டு தயாரிக்கப்படும் ஒரு கலப்புலோகம் ஆகும்.  
இதன் பொதுவாகப் பயன்படுத்தப்படும் சமானக் கலப்புலோகமான AA20204 நிறைப்படி 93.5%அலுமினியம், 4.4% செம்பு, 1.5% மங்கனீசு, 0.6% மக்னீசியம் என்பவற்றைக் கொண்டு காணப்படும்.  
இது உறுதிமிக்கதாகவும், துருப்பிடிக்காததாகவும், பாரம் குறைந்ததாகவும் காணப்படும்.
# துராலுமின்

## பயன்பாடுகள்

- ஆகாய விமானங்களின் புறச்சட்டகம் செய்யப் பயன்படும்.
- சன்னல் சட்டகம் என்பவற்றின் தயாரிப்புக்கும் பயன்படும்.
# வேதியியலுக்கான வேந்திய சங்கம்

**வேதியியலுக்கான வேந்திய சங்கம்** (*Royal Society of Chemistry*) என்பது ஐக்கிய இராச்சியத்தைத் தளமாகக் கொண்ட ஒரு உயர்தொழில்சார் சங்கம் ஆகும். வேதியியல்சார் அறிவியல்களை முன்னேற்றுவதே இதன் நோக்கம். வேதியியல் சங்கம், வேதியியலுக்கான அரச நிறுவனம், பரடே சங்கம், பகுப்பாய்வு வேதியியலுக்கான சங்கம் ஆகியவற்றை ஒன்றிணைத்து, 1980 ஆம் ஆண்டில் அரச பட்டயத்துடன் இச்சங்கம் உருவாக்கப்பட்டது. தொடக்கத்தில் ஐக்கிய இராச்சியத்தில் இதற்கு 34,000 உறுப்பினர்களும், வெளிநாடுகளில் 8,000 உறுப்பினர்களும் இருந்தனர். இதன் தலைமையகம் இலண்டனில் உள்ள பிக்காடிலியில் பேர்லிங்டன் மாளிகையில் அமைந்துள்ளது. இதன் வெளியீட்டுப் பிரிவு கேம்பிரிட்சில் தாமசு கிரகாம் அவுசில் (Thomas Graham House) உள்ளது. ஐக்கிய இராச்சியத்துக்கு வெளியே, ஐக்கிய அமெரிக்காவில் பிலடெல்பியாவில் உள்ள பல்கலைக்கழக நகர் அறிவியல் மையத்தில் ஒரு அலுவலகமும், சீனாவில் பீஜிங்கிலும், சாங்காயிலுமாக இரண்டு அலுவலகங்களும், இந்தியாவில் மும்பாயில் ஒரு அலுவலகமும் உள்ளன.
# கியூரியஸ் ஜோர்ஜ் (திரைப்படம்)

இட்சு.ஏ. மற்றும் மார்கரெட் ரே இணைந்து எழுதிய குழந்தைகளுக்கான கதைகளை தழுவி மரபு அசைப்படமாக எடுக்கப்பட்டதே 2006-ஆம் ஆண்டு வெளிவந்த ***கியூரியசு சார்ச்சு*** திரைப்படம். டெட் எனும் கதாப்பாத்திரத்திற்கு குரல் கொடுத்தவர் வில் ஃபெர்ரெல்.இப்படத்தை இயக்கியவர் மாத்யு ஒ'கால்லகான்.  
மைக்கேல் மக்கல்லரஸ்,டேன் கெர்சன்,ராப் பேர்ட்,ஜோ ஸ்டில்மென் மற்றும் கேரே கிர்க்பாட்ரிக் இத்திரைப்படத்தின் திரைக்கதையை எழுதினர். இமெஜின் என்டேர்டயின்மன்ட்இன் முதல் அசைப்படம் இதுவே.
# முதலாம் ஏரோது

**முதலாம் ஏரோது** (Hebrew: הוֹרְדוֹס, Hordos, Greek: Ἡρῴδης, Hērōidēs) என்பவர் (பிறப்பு 73 அல்லது 74 கி.மு, இறப்பு எரிக்கோவில் 4 கி.மு, இன்னுமொரு வரலாற்றாசிரியர் கருத்துப்படி, 1 கி.மு ) உரோமப் பேரரசின் ஆளுகைக்கு உட்பட்ட யூதேயாவை ஆண்ட ஒரு சிற்றரசர் ஆவார். இவர் தனது குடும்பத்தாரையும், பல யூத ரபிக்களையும், குழந்தைகள் பலரை படுகொலை செய்ததாலும் *பைத்தியக்காரன்* என்றும் அழைக்கப்படுவதுண்டு.. மாபெரும் தூண்களைக்கொண்ட கட்டடங்களை அமைத்தமைக்கு இவர் பெயர்பெற்று விளங்குகின்றார். ஜெருசெலமிலும் மேலும் சில இடங்களிலும் இவ்வாறான மாபெரும் கட்டடங்களைக் கட்டியுள்ளார். இதில் இரண்டாம் ஆலயம் எனப் பெயர்பெறும் ஆலயத்தையும் செசேரியா மார்திமா (Caesarea Maritima) எனும் நகரில் ஒரு துறைமுகத்தையும் அமைத்தார். இவருடைய வாழ்க்கைத் துணுக்குகள் உரோம-யூத வரலாற்றாசிரியர் ஜோசீபஸ் பிளேவியஸ் என்பவர் மூலம் உலகிற்கு அறியக்கிடைத்தது.
# மின்காந்த அலைப்பரவல்

மின்காந்த அலைகள் பரவும் விதம், அலைகளின் தன்மைகள் மற்றும் சூழ்நிலை ஆகியவற்றை சார்ந்துள்ளது. புவியின் வளிமண்டலத்தில் எந்த ஒரு மாற்றாமும் நிகழாமல் இருக்கும்வரை ரேடியோ அலைகள், சாதாரணமாக நேர்க்கோட்டில் மட்டுமே பயணம் செய்யும். தகவல் தொடர்புக்கு ப்யன்படும் மின் காந்த நிறமாலையின் நெடுக்கங்களும் உள்ளன.
# மின்காந்த அலைப்பரவல்

## அலைபரவல் வகைகள்

அலைகளின் அதிர்வெண்களைப் பொருந்து பரப்பும் விண்ணலைக் கம்பிக்கு ரேடியோ அலைகளின் வகைகள்:  
1. தரை அலை பரவல்
1. வெளி அலை பரவல்
1. வான் (ஆ) அயனி மண்டல அலை பரவல்
# மின்காந்த அலைப்பரவல்

## அலைபரவல் வகைகள்

### தரை அலை பரவல்

தரை அலைகள் புவியின் மேற்பரப்பு பயணம் செய்யும் ரேடியோ அலைகள் ஆகும். பரப்பும் மற்றும் ஏற்கும் விண்ணலைக் கம்பிகள் தரைக்கு மிக அருகில் உள்ளபோது தரை அலை பரவல் நடைபெறும். நடுத்தர மற்றும் நிண்ட அலை சைகைகள் பரவுதலின் போது மட்டுமே தரை அலை பரவல் முறை முதன்மையான முக்கியத்துவம் பெறுகிறது. பகற்பொழுதில் ஏற்கப்படும் அனைத்து நடுத்தர அதிர;வெண் சைகைகளும் தரை அலைபரவலை பயன்படுத்துகின்றன.
# மின்காந்த அலைப்பரவல்

## அலைபரவல் வகைகள்

### வெளி அலை பரவல்

புவியின் அடிவளிமண்டலத்தின் வழியே பரப்பபடும் ரேடியோ அலைகள், வெளி அலைகள் எனப்படுகின்றன. அடிவளிமண்டலம் என்பது 15 கிமீ உயரம் வரை பரவி உள்ள வளிமண்டல பகுதியாகும். வெளி அலைகள் வழக்கமாக இரண்டு பரப்பியை உள்ளடக்கிய பகுதிகளைக் கொண்டுள்ளது.  
1. பரப்பியிலிருந்து நேரடியாக ஏற்பி முனையை அடையும் பகுதி.
1. புவிபரப்பினால் எதிரொளிக்கப்பட்டு பின்னர; ஏற்பியை அடையும் பகுதி.  
குறிப்பாக 30 மெகா ஹெர்ட்ஸ்க்கும் அதிகமான அதிர்வெண்கள் கொண்ட அலைகளைப் பரப்புவதற்கு ”வெளி அலை” பரவல் முறை பொருத்தமானதாக உள்ளது.
# மின்காந்த அலைப்பரவல்

## அலைபரவல் வகைகள்

### வான் அலை (அ) அயனி மண்டல அலை பரவல்

வளி மண்டலத்தின் மேற்பகுதியில் அயனி மண்டலம் உள்ளது. சூரியனிலிருந்து வரும் புற ஊதாக்கதிர்கள், காஸ்மிக் கதிர்கள் போன்ற கதிர்வீச்சு, ஆற்றலை அதிக அளவு உட்கவர்ந்துக் கொள்வதால் இப்பகுதி வெப்பபடுத்தப்பட்டு அயனியாக்கம் அடைகிறது.அயனியாக்கப்பட்ட இப்பகுதி கட்டற்ற எலக்ட்ரான்கள் நேர் மற்றும் எதிர் மின் அயனிகள் ஆகியவற்றைக் கொண்டுள்ள்து.  
விண்ணலைக் கம்பியிலிருந்து தரையுடன் அதிக கோணத்தில் சிற்றலை வரிசையில் உள்ள ரேடியோ அலைகள், வளிமண்டலத்தின் ஊடே சென்று மேற்புற வளிமண்டல பகுதியான அயனியாக்கப்பட்ட பகுதியுடன் எதிர;ப்படுகிறது. உகந்த நிலையில் ரேடியோ அலைகள் அயனியாக்கப்பட்ட பகுதியுடன் வெவ்வேறு இடங்களில் விலகல் அடைவதால் அவை கீழ்நோக்கி வளைக்கப்பட்டு புவியின் தொலைவில் உள்ள இடத்தை அடைகின்றன.இது போன்ற ரேடியோ அலைகள்”வான் அலை ”என்றழைக்கப்படுகிறது.இந்த அலை பரவல் ”வான் அலை அல்லது அயனி மண்டல அலைபரவல்” என்றழைக்கப்படுகிறது. அயனி மண்டலத்தால் மின் காந்த அலைகள் எதிரொளிக்கப்படுதல்:  
அயனி மண்டலத்தினுள் நுழையும் மின் காந்த அலைகள் அயனி மண்டலத்தால் எதிரொளிக்கப்படுகின்றன. உண்மையில் ,இதில் நடைபெறும் செயல் விலகலே ஆகும். அயனிமண்டலதின் வெவ்வேறு ஏடுகளில் ஒளிவிலகல் எண்கள் மாறிலியாக இருப்பதில்லை. இது எலக்ற்றான் அடர;த்தி மற்றும் படுகின்ற அலையின் அதிர;வெண் ஆகியவற்றைப் பொருத்து மாறுபடுகிறது. அயனியாக்க அடர;த்தி அதிகரிப்பதால், குறிப்பிட்ட அடுக்கினை குறிப்பிட்டதொரு கோணத்தில் அலை நெருங்கும் போது, அவ்வடுக்கின் ஒளிவிலகல் எண் குறைகிறது. எனவே அலையானது படிப்படியாக குத்துக்கோட்டில் இருந்து மென்மேலும் வளைந்து விலகி செல்கிறது. எலக்ற்றான் அடர;த்தி அதிகமாக உள்ள போது விலகி கோணம் தொண்ணூறு டிகிரியாக மாறும். அதன் பிறகு அலையானது புவியை நோக்கி செல்லும்.
# மின்காந்த அலைப்பரவல்

## தாவு தொலைவு

வான் அலை பரவுவதில், ஒரு குறிப்பிட்ட அதிர்வெண்ணுக்கு பரப்பும் புள்ளியிலிருந்து ஏற்கும் புள்ளி வரை பரப்பின் வழியே உள்ள குறைந்தபட்சத் தொலைவு, தாவு தொலைவு” எனப்படும்.
# மின்காந்த அலைப்பரவல்

## தாவு மண்டலம்

தரை அலை ஏற்பு இல்லாத புள்ளிக்கும் வான் அலை முதலாவதாக எந்த புள்ளியில் ஏற்படுகிறதோ அந்த புள்ளிக்கும் இடைப்பட்ட பகுதி ”தாவு மண்டலம்” எனப்படும்
# மின்காந்த அலைப்பரவல்

## முடிவுரை

தகவல் தொடர்பு நோக்கத்திற்காக மின் காந்த நிறமாலையில் உள்ள ரேடியோ அலைகள் மற்றும் மைக்ரோ அலைகள் மட்டுமே பயன்படுத்தப்பட்டு வருகின்றன. மிக சமீப காலத்தில் செயற்கை கோள்கள் மற்றும் ஒளி இழை ஆகியவற்றைப் பயன்படுத்துவதன் மூலம் தகவல் தொடர்பானது கணினி மற்றும் இதர தரவு தகவல் தொடர்புக்கு அதி முக்கியத்துவம் அளித்து விரிவுப்படுத்தப்பட்டுள்ளது.
# அல்னிக்கோ

**அல்னிக்கோ** (Alnico) அலுமினியம், நிக்கல், இரும்பு, கோபால்ற்று, என்பவற்றைக் கொண்டு தயாரிக்கப்படும் ஒரு கலப்புலோகம் ஆகும். இம்மூலகங்களின் குறியீட்டு எழுத்துகளைக் கொண்டு al-ni-co என வழங்கப்படலாயிற்று. இதற்கு மேலதிகமாக சில வேளைகளில் செம்பு, டைட்டானியம் என்பவற்றியும் அடக்கியிருக்கும்.  
இது இலகுவில் காந்தமாக்கப்படக்கூடிய மற்றும் கந்தவியல்பைப் பிடித்து வைத்திருக்ககக் கூடிய தன்மை கொண்டதாகக் காணப்படுவதால் நிலையான காந்தங்களை உருவாக்குவதில் பயன்படுத்தப்படும்.  
பொதுவாக அல்னிக்கொ 8–12% Al, 15–26% Ni, 5–24% Co, 6% வரை Cu, 1% வரை Ti, மிகுதி Fe ஐயும் கொண்டிருக்கும்.
# பெத்தானியா

**பெத்தானியா** (Bethany) என்பது புதிய ஏற்பாட்டில் மரியா, மார்த்தா, இலாசர் ஆகியோரின் வீடும், "தொழுநோயாளர் சீமோன்" என்பவரின் வீடும் இருந்த நகரமாகக் குறிப்பிடப்படும் இடம் ஆகும்.  
இயேசுவின் காலத்தில் பேச்சு மொழியாக வழங்கிய அரமேய மொழியில் இது בית עניא, (Beth anya = பெத் ஆனியா) என்று வரும். இதற்கு "துன்பத்தின் வீடு" என்பது பொருள். இயேசு எருசலேம் நகருக்குள் அரசர் போல நுழைந்த பிறகு இந்த ஊரில் தங்கியிருந்தார் என்றும், தமது உயிர்த்தெழுதலுக்குப் பிறகு இவ்வூரிலிருந்து விண்ணகம் சென்றார் என்றும் புதிய ஏற்பாட்டுக் குறிப்புகள் உள்ளன.
# பெத்தானியா

## பெத்தானியா எங்கு உள்ளது?

பாலஸ்தீன நாட்டில், மேற்குக் கரை என்னும் பகுதியில் உள்ள "அல்-எய்சரியா" (Al-Eizariya அல்லது al-Izzariya [அரபி: العيزريه]) என்னும் இன்றைய ஊரே முற்காலத்தில் பெத்தானியா என்று அழைக்கப்பட்ட இடம் என்று கண்டறியப்பட்டுள்ளது. "அல்-எய்சரியா" என்பதற்கு "இலாசரின் இடம்" என்பது பொருள். இந்த இடத்தில் இலாசரின் கல்லறை உள்ளதாக நம்பப்படுகிறது.  
பெத்தானியா எருசலேமிலிருந்து கிழக்காக ஒன்றரை மைல் (2 கி.மீ) தொலையில், ஒலிவ மலையின் தென்கிழக்குச் சரிவில் அமைந்துள்ளது. அங்கு அடையாளம் காட்டப்படுகின்ற மிகப் பழைய வீடு சுமார் 2000 ஆண்டுகளுக்கு முந்தியது. அதுவே விவிலியத்தில் புதிய ஏற்பாட்டில் வருகின்ற மரியா, மார்த்தா, இலாசர் என்போரின் வீடு என்று கூறப்படுகிறது. இங்கே பெருந்திரளான மக்கள் திருப்பயணிகளாகச் செல்கின்றனர்.  
அல்-எய்சரியாவில் உள்ள கல்லறை இலாசர் அடக்கம் செய்யப்பட்ட இடமாக கி.பி. நான்காம் நூற்றாண்டிலிருந்தே கருதப்பட்டு வந்துள்ளது. யூத வரலாற்றாசிரியர் செசரியா நகர் எவுசேபியுஸ் (கி.பி. சுமார் 330) என்பவரும் "போர்தோ நகர் திருப்பயணி" (கி.பி. சுமார் 333) என்பவரும் இத்தகவலைத் தருகின்றனர்.  
ஸானேக்கியா (1899) என்பவர், பண்டைய பெத்தானியா ஒலிவ மலையின் உயரப் பகுதியில் தென்கிழக்காகவும், பெத்பகே என்னும் இடத்திற்கு அருகில், அல்-எய்சரியாவிலிருந்து சிறிது தொலையில் அமைந்திருந்தது என்றும் கருத்துத் தெரிவித்தார்.
# பெத்தானியா

## பெத்தானியா என்னும் பெயரின் பொருள்

பெத்தானியா என்பதன் பொருள் யாது என்பது குறித்து அறிஞரிடையே கருத்து வேறுபாடு உள்ளது. ஜோசப் பார்பர் லைட்ஃபுட் என்பவர் பெத்தானியா "அத்திப்பழ வீடு" என்று பொருள்படும் என்றார். இதற்கு "அனியாவின் வீடு" அல்லது "அனனியாவின் வீடு" என்று பொருள் என்பது இன்னொரு விளக்கம் (இது பெத்தேலுக்கு அருகில் இருந்ததாக நெகேமியா 11:32 குறிப்பிடுகிறது).  
பொதுவாக ஏற்கப்பட்ட விளக்கம் இது: பெத்தானியா என்பது "துயர இல்லம்" அல்லது "துன்பத்தின் வீடு" எனப் பொருள்படும். கி.பி. நான்காம் நூற்றாண்டில் புனித ஜெரோம் என்பவர் இந்த விளக்கம் தந்தார். இதை "ஏழையர் வீடு" அல்லது "ஏழைகளுக்கு உதவும் வீடு" எனவும் பொருள்படுவதாகக் கருதலாம். இந்த விளக்கத்தின்படி, பெத்தானியாவில் ஏழைகளுக்கு உதவி செய்ய ஓர் இல்லம் இருந்திருக்கலாம். "ஏழை" என்னும் சொல் வறியவர்களை மட்டுமன்றி, நோயுற்றோர், எருசலேமுக்கு வந்த திருப்பயணிகள் போன்றோரையும் குறித்திருக்கலாம்.
# பெத்தானியா

## பெத்தானியாவில் ஏழைகளுக்கும் நோயுற்றோருக்கும் அளிக்கப்பட்ட ஆதரவு

ப்ரையன் கேப்பர் (Brian J. Capper) என்னும் அறிஞரும் பிறரும் பெத்தானியாவில் ஏழை எளியவர்களுக்கு ஆதரவு அளிக்கப்பட்டதைக் கோடிட்டுக் காட்டுகின்றனர். இக்கருத்தின் அடிப்படை புதிய ஏற்பாட்டு நற்செய்தி நூல்களிலேயே உள்ளது. மாற்கு நற்செய்தி, பெத்தானியாவில் சீமோன் என்னும் தொழுநோயாளர் இருந்ததைக் குறிப்பிடுகிறது (மாற்கு 14:3-10). இயேசு பெத்தானியாவில் இருந்தபோது, அவருடைய நண்பராகிய இலாசர் மிகவும் நோய்வாய்ப்பட்ட நிலையில் இருந்ததாக அறியவந்தார் (காண்க: யோவான் 11:1-12:11).  
கும்ரான் அருகே அமைந்த குகைகளிலிருந்து கண்டெடுக்கப்பட்ட "திருக்கோவில் சுருளேடு" என்னும் ஆதாரத்திலிருந்து பெறப்பட்ட தகவல்: நோயுற்றவர்களையும் தொழுநோயால் வாடியவர்களையும் கவனிப்பதற்காக எருசலேமின் கிழக்குப் பகுதியில் மூன்று இல்லங்கள் அமைய வேண்டும். தூய்மையற்ற எதுவும் எருசலேம் திருநகருக்கு மூவாயிரம் முழம் தூரம் வரை காணப்படல் ஆகாது என்று அந்த ஏட்டில் கூறப்படுகிறது. பெத்தானியா என்ற ஊர் எருசலேமிலிருந்து பதினைந்து ஸ்தாதியம் தொலைவில் இருந்ததாக யோவான் கூறுகிறார் (யோவான் 11:18). இது ஏறக்குறைய மூன்று கிலோமீட்டரைக் குறித்தது. எனவே, தூய்மையற்றவர்களாகக் கருதப்பட்ட தொழுநோயாளர்கள் போன்றோர் எருசலேமிலிருந்து சரியான தொலையில், பெத்தானியாவில் இருந்தார்கள் என்று தெரிகிறது. இது தவிர, நற்செய்தியில் வருகின்ற பெத்பகு (காண்க: மத்தேயு 21:1) எனனும் ஊர் ஒலிவ மலையின் உயர்பகுதியில் அமைந்ததால் அங்கிருந்து எருசலேம் கோவில் கண்ணுக்கு அழகாய்த் தோற்றமளித்தது. ஆனால் பெத்தானியா அம்மலையின் அடிவாரத்தில் இருந்ததால் அங்கிருந்து எருசலேம் கோவிலைப் பார்க்கவியலாது. இதுவும் தூய்மையற்றவர்களாகக் கருதப்பட்ட தொழுநோயாளர் போன்றோர் பெத்தானியாவில் இருந்திருக்கலாம் என்றும், அவர்கள் கோவிலின் பார்வைக்கு அப்பால் இருந்தனர் என்றும் கூறுவதற்கு அடிப்படையாக உள்ளது.  
எனவே, கும்ரான் பகுதியில் குடியேறிய "எஸ்ஸேனியர்" என்னும் துறவியர் அல்லது அவர்களைப் போன்ற மரபுடைய யூத சமயத்தவர் பெத்தானியாவில் தொழுநோயாளர் உட்பட பிற நோயாளரையும் கவனிக்க மருத்துவ/நலவாழ்வு இல்லங்களை அமைத்திருப்பார்கள் என்று ஊகிக்கலாம். அக்காலத்தில் ஏரோது மன்னன் (கி.மு. 36 - கி.மு. 4) எஸ்ஸேனியருக்கு ஆதரவு அளித்ததையும் இவண் குறிப்பிடலாம்.  
ஏழைகளுக்கும் நோயாளிகளுக்கும் ஆதரவான இல்லம் பெத்தானியாவில் இருந்த பின்னணியில் இயேசு, "ஏழைகள் எப்போதுமே உங்களோடு இருக்கிறார்கள்" (மத்தேயு 26:11; மாற்கு 14:7) என்று கூறியிருப்பார் என்று சில அறிஞர்கள் கூறுகின்றனர்.  
பெத்தானியாவில் கண்டெடுக்கப்பட்ட "எலும்புப் பாதுகாப்புப் பெட்டகங்களில்" காணப்படுகின்ற பெயர்களில் கலிலேயப் பெயர்கள் பல உள்ளன. இவர்கள் வடக்கிலிருந்த கலிலேயாவிலிருந்து வந்து எருசலேம் அருகே பெத்தானியாவில் தங்கியிருப்பார்கள். இதனால் கலிலேயர்களாகிய இயேசுவின் சீடர்களும் அங்குப் போய் தங்கியிருக்கலாம். நீண்ட பயணத்துக்குப் பின் எருசலேமில் நுழைவதற்கு முன் தங்கியிருக்க ஏழைமக்களுக்கு பெத்தானியாவில் வசதி செய்து கொடுக்கப்பட்டது எனலாம்.  
இவ்வாறு பெத்தானியாவில் ஏழைமக்களுக்கும் நோயாளருக்கும் உதவிட இல்லங்கள் இருந்ததற்கான அடிப்படை உறுதியாகவே உள்ளது.
# பெத்தானியா

## பெத்தானியா பற்றிய புதிய ஏற்பாட்டுக் குறிப்புகள்

புதிய ஏற்பாட்டு நற்செய்தி நூல்களில் பெத்தானியாவோடு தொடர்புடைய ஐந்து நிகழ்ச்சிகள் குறிப்பிடப்பட்டுள்ளன. அவற்றில் பெத்தானியா என்னும் பெயர் பதினொரு முறை வருகிறது.  
- பெத்தானியாவில் வாழ்ந்த இலாசர் என்பவர் இறந்துபோக, இயேசு அவருக்கு மீண்டும் உயிர்கொடுத்த நிகழ்ச்சி: யோவான் 11:1-46
- இயேசு ஆடம்பரமாக எருசலேமுக்குள் நுழைந்தபோது அருகிலிருந்த பெத்தானியாவிலிருந்து அங்கு புறப்பட்டுச் சென்ற நிகழ்ச்சி: மாற்கு 11:1; லூக்கா 19:29
- அந்நிகழ்ச்சியை அடுத்துவந்த வாரத்தில் இயேசு பெத்தானியாவில் தங்கியிருந்த நிகழ்ச்சி: மத்தேயு 21:17; மாற்கு 11:11-12
- பெத்தானியாவில் தொழுநோயாளர் சீமோன் என்பவரின் வீட்டில் இயேசு உணவருந்தியபோது மரியா இயேசுவை நறுமணத் தைலத்தால் பூசிய நிகழ்ச்சி: மத்தேயு 26:6-13; மாற்கு 14:3-9; யோவான் 12:1-8
- இயேசு பெத்தானியாவிலிருந்து விண்ணகம் சென்ற நிகழ்ச்சி: லூக்கா 24:50  
மேற்கூறிய நிகழ்ச்சிகள் தவிர, இன்னொரு தடவை இயேசு மரியா, மார்த்தா ஆகியோரின் இல்லத்திற்குச் சென்றார் என்று லூக்கா 10:38-42 குறிப்பிடுகிறது. ஆனால் அங்கு "பெத்தானியா" என்னும் சொல் இல்லை.
# பெத்தானியா

## பெத்தானியா பற்றிய புதிய ஏற்பாட்டுக் குறிப்புகள்

### மத்தேயு 26:6-13

இயேசு பெத்தானியாவுக்குச் சென்றபோது தொழுநோயாளர் சீமோன் என்பவரின் வீட்டில் உணவு அருந்திய வேளையில் ஒரு பெண் அவரது காலடியை நறுமணத் தைலத்தால் பூசினார். இந்நிகழ்ச்சி மாற்கு 14:3-9 பகுதியிலும், யோவான் 12:1-8 பகுதியிலும் மேலதிகமாகக் காணப்படுகின்றது.
# பெத்தானியா

## யோர்தானுக்கு அப்பாலுள்ள பெத்தானியா (யோவான் 1:28)

பெத்தானியா என்னும் பெயர் கொண்ட இன்னொரு ஊரும் யோவான் நற்செய்தியில் உள்ளது. அது யோர்தான் ஆற்றின் கிழக்குக் கரையில் அமைந்திருந்தது என்று யோவான் 1:28இல் உள்ளது. இந்த ஊர் எங்குள்ளது என்று தெளிவாகத் தெரியவில்லை.
# சார்லி ஃகாலோஸ்

** சார்லி ஃகாலோஸ்** (*Charlie Hallows*, பிறப்பு: ஏப்ரல் 4, 1895, இறப்பு: நவம்பர் 10, 1972) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 383 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1928 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கெவின் ஹாமில்டன்

** கெவின் ஹாமில்டன்** (*Gavin Hamilton )*, பிறப்பு: செப்டம்பர் 16, 1974), இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டிகளிலும், 33 ஒருநாள் பன்னாட்டுத் துடுப்பாட்டப் போட்டிகளிலும் 95 முதல்தர துடுப்பாட்டப் போட்டிகளிலும், 196 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜோன் ஹாம்சயர்

** ஜோன் ஹாம்சயர்** (*John Hampshire*, பிறப்பு: பெப்ரவரி 10, 1941), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் 577 முதல்தர துடுப்பாட்டப் போட்டிகளிலும், 280 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1969 - 1975 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# வேல்லி ஹாம்மண்ட்

**வேல்லி ஹாம்மண்ட்** (*Wally Hammond*, பிறப்பு: சூன் 19 1903, இறப்பு: சூலை 1 1965) இங்கிலாந்து அணியின் துடுப்பாட்டக்காரர். இவர் 85 தேர்வுத் துடுப்பாட்டப் போட்டியிலும், 634 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1947 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.  
en:Wally Hammond
# வால்லி ஹார்டிஞ்

**வால்லி ஹார்டிஞ்** (*Wally Hardinge*, பிறப்பு: பெப்ரவரி 25 1886, இறப்பு: மே 8 1965) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 623 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஸ்டீவ் ஹார்மிசன்

** ஸ்டீவ் ஹார்மிசன் ** (*Steve Harmison*, பிறப்பு: அக்டோபர் 23 1978), இங்கிலாந்து அணியின் துடுப்பாட்டக்காரர். இவர் 63 தேர்வுத் துடுப்பாட்டப் போட்டிகளிலும், 58 ஒருநாள் பன்னாட்டுத் துடுப்பாட்டப் போட்டிகளிலும் 193 முதல்தர துடுப்பாட்டப் போட்டிகளிலும், 158 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2002 - 2009 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பொன்மணியார்

**பொன்மணியார்** சங்ககாலப் புலவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது குறுந்தொகை 391.
# பொன்மணியார்

## பாடல் சொல்லும் செய்தி

உவரியிலுள்ள கலங்கல் நீர் ஓடும்படி பெருமழை பெய்கிறது. மயில் கூவுகிறது. அவர் சொன்ன கார்காலம் இது வந்துவிடுவார். - தோழி தலைவியை இவ்வாறு தேற்றுகிறாள்.
குறுங்கட்டுரை
# பொன்னாகன்

**பொன்னாகன்** சங்ககாலப் புலவர். இவரது பாடல் ஒன்றே ஒன்று உள்ளது. அது குறுந்தொகை 114.
# பொன்னாகன்

## பாடல் சொல்லும் செய்தி

தோழி தலைவனிடம் சொல்கிறாள்.  
(அதோ அந்த இடத்தில்) பாவையைத் தலைவியைப் படுக்கவைத்துவிட்டு வந்திருக்கிறேன். நீ அங்கு உடனே செல். இல்லாவிட்டால் நாரை தன் வாயிலுள்ள ஆரல் மீனை உண்பதற்காக அவள் நெற்றியில் வைத்து மிதிக்கும். (அங்கு அவன் அவளைத் துய்ப்பான். இது பயன்)
# முத்துப்பட்டன் கதை

**முத்துப்பட்டன் கதை** என்பது தமிழ் நாட்டுப்புற வழக்கில் இடம்பெறும் கதை ஆகும். இக் கதை 18 ஆம் நூற்றாண்டில் முத்துப்பட்டன் என்பவன் சாதி மீறித் திருமணம் செய்ததையும், அவன் மனைவியின் உறவினர்களுக்கு வரும் இடையூறுகளுக்கு எதிர்த்துப் போராடியதையும், அந்தப் போராட்டத்தில் உயிர் நீத்ததையும் பற்றியுக் கூறுகிறது.
# முத்துப்பட்டன் கதை

## சான்றாவணங்கள்

1. தமிழகம்.வலை தளத்தில் நா.வானமாமலை எழுதிய *முத்துப்பட்டன் கதை* நூல்
# பியூட்டர்

**பியூட்டர்** (Pewter) தகரம், நாகம், அந்திமனி, செம்பு, விசுமது என்பவற்றைக் கொண்டு தயாரிக்கப்படும் ஒரு கலப்புலோகம் ஆகும். இது வலிமையானதாகவும் பாரம் குறைந்ததாகவும் காணப்படும்.  
பொதுவாக பியூட்டரில் 85–99% தகரமும் நாகம், அந்திமனி, செம்பு, விசுமது முதலானவற்றைக் கொண்டும் காணப்படும். இது குறைந்த உருகு நிலையை உடையது. கலப்புலோகக் கூறுகளின் உண்மையான அளவு விகிதத்திற்கு ஏற்ப இது 170–230&nbsp;°C (338–446°F), வரை மாறுபடும். .
# பியூட்டர்

## பயன்பாடுகள்

நீர்த் திருகுபிடி, தட்டுகள், வாகனங்களின் பிஸ்டன், முசலம் முதலானவை தயாரிக்கப் பயன்படும்.
# பல்கலைக்கழகத் தமிழ் மாணவர் ஒன்றியம்

**பல்கலைக்கழகத் தமிழ் மாணவர் ஒன்றியங்கள்** என்பது பல்கலைக்கழகத்தில் படிக்கும் தமிழ் மாணவர்களின் அமைப்புகள் ஆகும். இவை பொதுவாக தமிழர்கள் பெரும்பான்மையாக வாழாத இடங்களில் இருக்கும் பல்கலைக்கழங்களில் இயங்குகின்றன. இந்த ஒன்றியங்கள் தமிழ் மொழி, கலைகள், பண்பாடு, சமூகம் தொடர்பாக ஈடுபாடுள்ள மாணவர்களை ஈர்க்கின்றன. இனவாதம், இனப்படுகொலை, மனித உரிமை மீறல்கள் மாணவர் சிக்கல்கள் மற்றும் பல பிற பிரச்சினைகள் தொடர்பாகவும் இவர்களில் பலர் அக்கறையுடன் செயற்படுகிறார்கள். சில நாடுகளில் பல்வேறு தமிழ் மாணவர் ஒன்றியங்களை இணைந்த மாணவர் பேரவைகளும் உள்ளன.
# வார்ப்புரு:Infobox flag

**|**  
| Imagetext = } | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | }<noinclude></noinclude> |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# ஜார்ஜ் ஹரீஸ்

** ஜார்ஜ் ஹரீஸ் ** (* George Harris, 4th Baron Harris*, பிறப்பு: பெப்ரவரி 3 1851, இறப்பு: மார்ச்சு 24 1932) இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 224 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1879 - 1884 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜான் ஹாட்லி

** ஜான் ஹாட்லி** (* John Hartley )*, பிறப்பு: நவம்பர் 15 1874, இறப்பு: மார்ச்சு 8 1963) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 84 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1906ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# இத்தாலி-நேசநாட்டுப் படைகள் இடையே போர் நிறுத்தம்

இரண்டாம் உலகப் போரின் போது அச்சு நாடுகளில் ஒன்றான** இத்தாலிக்கும் நேச நாட்டுப் படைகளுக்கும் இடையேயான போர்நிறுத்த ஒப்பந்தம்** செப்டம்பர் 3, 1943ல் கையெழுத்தானது; செப்டம்பர் 8ம் தேதி வெளிப்படையாக அறிவிக்கபப்ட்டது. நேச நாட்டுப் படைகள் தெற்கு இத்தாலி மீது படையெடுத்த போது ஏற்பட்ட இவ்வொப்பந்தத்தின் மூலம் இத்தாலி அச்சுக் கூட்டணியிலிருந்து வெளியேறி நேச நாடுகளிடம் சரணடைந்தது. இது செப்டம்பர் 8 போர் நிறுத்தம் எனவும், கசீபிலி ஒப்பந்தம் (ஒப்படந்தம் முடிவான இடத்தைப் பின்பற்றி) எனவும் அறியப்படுகிறது.  
சர்வாதிகாரி முசோலினியின் தலைமையில் பாசிச இத்தாலி அச்சு நாடுகள் கூட்டணியில் பல ஆண்டுகளாக இடம் வகித்து வந்தது. நாசி ஜெர்மனிக்குத் துணையாக இரண்டாம் உலகப் போரில் ஈடுபட்டது. ஆனால் வடக்கு ஆப்பிரிக்காவில் ஏற்பட்ட தோல்வியால் இத்தாலிய மக்களிடையே முசோலினியின் செல்வாக்கு சரிந்தது. நேச நாட்டுப்படைகள் இத்தாலியின் ஒரு பகுதியான சிசிலி மீது படையெடுத்த போது, இத்தாலிய ஆளும் பாசிச கட்சித் தலைவர்கள் ஜூலை 1943ல் முசோலினியை பதவி நீக்கம் செய்தனர். இத்தாலியின் மன்னர் மூன்றாம் விக்டர் எமானுவேலின் ஆதரவாளர்கள் பின் ஆட்சியைக் கைப்பற்றினர். ஆனால் அவர்கள் உடனடியாகக் கூட்டணி மாறவில்லை. நேச நாட்டுத் தரப்புடன் சரணடைவுப் பேச்சுவார்த்தைகளை ஆரம்பித்தனர். இப்பேச்சு வார்த்தைகள் நடுநிலை நாடான போர்த்துகலில் இரகசியமாக நடைபெற்றன. இத்தாலி கட்சி மாறிவிடும் என்பதை ஊகித்த இட்லர் பல கூடுதல் தரைப்படை டிவிசன்களை இத்தாலிக்கு அனுப்பினார்.  
ஆகஸ்ட் 1943 முழுவதும் நீடித்த பேச்சுவார்த்தைகளின் பலனாக இத்தாலி சரணடைய ஒப்புக்கொண்டது. செப்டம்பர் 3ம் தேதி எச். எம். எசு *நெல்சன்* போர்க்கப்பலில் போர் நிறுத்த ஒப்பந்தம் கையெழுத்தானது. இத்தாலி சார்பில் ஜெனரல் ஜுசேப்பே காஸ்தெலானோவும் நேச நாடுகள் தரப்பில் ஜெனரல் வால்ட்டர் பெடெல் ஸ்மித்தும் அதில் கையெழுத்திட்டனர். ஆனால் உடனடியாக இச்செய்தி உலகுக்கு அறிவிக்கப்படவில்லை. அதேநாள் இத்தாலி மீது நேச நாட்டுப் படையெடுப்பு நிகழ ஏற்படாகியிருந்தது. என்று நேச நாட்டுப் படைகள் இத்தாலியின் நடுப்பகுதியில் தரையிறங்குகின்றனவோ அன்றிலிருந்து போர் நிறுத்தம் நடமுறைக்கு வரும் என்று ஏற்பாடாகியிருந்தது. அதன்படி செப்டம்பர் 8ம் தேதி சலேர்னோவில் நேச நாட்டுப் படைகள் தரையிறங்கிய போது போர் நிறுத்தம் உலகிற்கும் இத்தாலியப் படைகளுக்கும் அறிவிக்கப்பட்டது. செப்டம்பர் 8, 1943ல் இத்தாலியின் அரசுத் தலைவரும் பிரதமருமான மார்சல் பியெத்ரோ படோகிலியோ இதனை இத்தாலிய தேசிய வானொலியில் அறிவித்தார். இதைத் தொடர்ந்து நேச நாட்டு தெற்குத் தலைமைத் தளபதி டுவைட் டி. ஐசனாவர் இதனை அல்ஜீர்ஸ் வானொலியில் அறிவித்தார்.  
இதனை முன்னரே எதிர்பார்த்த ஜெர்மானியப் படைகள் ஆக்சே நடவடிக்கை மூலம் இத்தாலிய படைப்பிரிவுகளை முடக்கி அவற்றை நிராயுதபாணிகளாக்கினர். இத்தாலியின் கட்டுப்பாட்டிலிருந்த ஐரோப்பிய பகுதிகள் அனைத்தையும் ஜெர்மானியப் படைகள் ஆக்கிரமித்தன. போர் நிறுத்தம் திடீரென்று அறிவிக்கப்பட்டதால் இத்தாலியப் படைகள் மற்றும் மக்களிடையே பெரும் குழப்பம் ஏற்பட்டது. பெரும்பாலான இத்தாலியப் படைப்பிரிவுகள் ஜெர்மானியர்களால் முடக்கப்பட்டுவிட்டன. மேலும் பல படைப்பிரிவுகளும், இத்தாலிய வான்படை மற்றும் கப்பற்படையும் நேச நாடுகள் பக்கம் சேர்ந்து விட்டன. பாசிச கட்சியின் ஆதரவாளர்கள் பலர் தங்கள் நாட்டின் சரணடைவை ஏற்க மறுத்தனர். அவர்களைக் கொண்டு ஜெர்மனி முசோலினியின் தலைமையில் இத்தாலிய சமூக அரசு என்ற பெயரில் ஒரு கைப்பாவை அரசை உருவாக்கியது. இத்தாலியில் உள்நாட்டுப் போர் மூண்டு ஜெர்மனி மற்றும் நேச நாட்டு ஆதரவாளர்கள் என இரு அணிகள் மோதிக்கொண்டன.
# மார்ட்டின் ஹாக்

**மார்ட்டின் ஹாக்** (* Martin Hawke, 7th Baron Hawke*, பிறப்பு: ஆகத்து 16 1860, இறப்பு: அக்டோபர் 10 1938 ) இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 633 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1899 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# அகத்திணைப் பார்வை

தொல்காப்பியம் பொருளதிகாரத்தில் உள்ள 9 இயல்களில் முதலாவது இயல் **அகத்திணையியல்**. அதில் கூறப்பட்டுள்ள செய்திகள் இங்குப் பகுத்தும் தொகுத்தும் காட்டப்பட்டுள்ளன.  
| பகுப்பு | செய்தி |  |
| --- | --- | --- |
| எழுதிணை | கைக்கிளை, குறிஞ்சி, முல்லை, பாலை, மருதம், நெய்தல், பெருந்திணை |  |
| ஐந்திணை | குறிஞ்சி, முல்லை, பாலை, மருதம், நெய்தல், |  |
| பொருள் | முதல், கரு, உரி |  |
| கூற்று | தோழி, கண்டோர், கிழவன், மற்றவர் |  |
| கூறும் பாங்கு | உவமம் |  |
| செய்யுள் மரபு | நாடக வழக்கு, உலகியல் வழக்கு | } |
- பாலைத்திணைக்கு நிலம் இல்லை.
- ஒருவர் பெயரைச் சுட்டிக் கூறும் மரபு அகத்திணையில் இல்லை.
# சேனா பதக்கம்

**சேனா பதக்கம் ** (Sena Medal) இந்தியத் தரைப்படையின் அனைத்து மட்டத்திலும், "தரைப்படை செயற்பாட்டிற்கு முகனையான பங்காற்றிய, தங்கள் பணியில் ஈடுபாடும், வீரமும் கொண்ட வீரர்களுக்கு" வழங்கப்படுகிறது. வீரரின் மறைவிற்குப் பின்னர் வழங்கவும், இரண்டுக்கு மேற்பட்ட பதக்கங்களைப் பெற்றோருக்கு, ஆடைப்பட்டயம் வழங்கவும் வகை செய்யப்பட்டுள்ளது.  
இது தரைப்படையில் தீரச்செயல்கள் புரிந்தோருக்கு வழங்கப்படும் ஒரு விருதாகும். இருப்பினும் அமைதிக் காலங்களிலும் சிறப்புமிகு சேவை புரிந்த படைவீரர்களுக்கு சேனா பதக்கம் (சிறப்புமிகு) வழங்கப்படுகிறது. இந்தியத் தரைப்படையின் பாராட்டை வெளிப்படுத்தும் ஒரு விருதாக இது அமைந்துள்ளது. இந்த விருதுக்கு மேலாக வீர சக்கரம், சௌர்யா சக்கரம், யுத் சேவா பதக்கம் ஆகியன உள்ளன. இந்தப் பதக்கம் விசிட்ட சேவா பதக்கத்திற்கு மேலானது.
# எல்ஜி ஜிடி 540

**எல்ஜி ஜிடி 540** அல்லது **எல்ஜி ஒப்டிமஸ்** எனப்படுவது எல்ஜி எலக்ரோனிக்ஸ் நிறுவனத்தால் வெளியிடப்பட்ட ஒரு இடைநிலை உயர்தர நகர்பேசியாகும். இந்த தொலைபேசியில் புகழ் பெற்ற கூகிள் ஆண்ட்ராய்டு இயங்குதளம் பதிப்பு 1.6 நிறுவப்பட்டுள்ளது. ஆயினும் உத்தியோகபூர்வமாக பதிப்பு 2.1 இற்கு தரம்உயர்த்தும் வசதியும் உள்ளது. மேலும் உத்தியோகபூர்வமற்ற 2.2 பதிப்பையும் இந்த நகர் பேசியில் பதிவேற்றிக்கொள்ளலாம்..  
எல்ஜி ஒப்டிமஸ் தொலைபேசி முதற்றடவையாக உயர் ரக தொலைபேசியைப் பாவிக்கும் பயனர்களுக்காகத் தயாரிக்கபட்டுள்ளது. தொலைபேசி பொதுவாக சிறப்பான பின்னூட்டங்களே வெளிவந்தது. ஆயினும் சிலர் தொலைபேசியின் வேகம் குறைவு என்று குறைகூறுகின்றனர். கொடுக்கும் விலைக்கு சிறப்பான செயற்பாடு கொண்ட நகர்பேசி என்றும் வாதம் உள்ளது.
# விக்கிப்பீடியா:முதற்பக்கக் கட்டுரைகள்/மே 8, 2011

**கான்கார்ட்** வானூர்தி சுழல் தாரை எந்திரம் கொண்ட ஒலியை விட வேகமாக செல்லும் பயணிகள் வானூர்தி. இது இங்கிலாந்து மற்றும் பிரான்சு ஆகிய நாடுகளுக்கிடையேயான ஒப்பந்தப்படி இருநாட்டு வானூர்தி அமைப்பகங்களாலும் தயாரிக்கப்பட்டு முதன் முறையாக 1969-ல் பறக்கவிடப்பட்டது. 1976-ஆம் ஆண்டு பயணிகள் விமான சேவைக்கு கொண்டுவரப்பட்டது. இவ்வானூர்தி லண்டன், பாரிஸ், நியூ யார்க் மற்றும் வாசிங்டன், டி. சி. நகரங்களுக்கு தினமும் சென்று வந்து கொண்டிருந்தது. இதன் பயண நேரம் மற்ற வானூர்திகளின் பயண நேரத்தில் பாதி மட்டுமே ஆகும். மொத்தம் 20 கான்கார்ட் விமானங்கள் மட்டுமே தயாரிக்கப்பட்டன. ஆதலால் இத்திட்டம் இருநாடுகளுக்கும் பெருத்த நட்டத்தை விளைவித்தது. மேலும் இருநாட்டு வானூர்தி நிறுவனங்களும் வானூர்திகளை வாங்க அரசாங்கமே நிதியுதவி அளித்தது. 2000 ஆம் ஆண்டில் நடைபெற்ற விபத்தின் காரணமாக கான்கார்ட் பயணிகள் போக்குவரத்து 2003 இல் நிறுத்தப்பட்டது. கான்கார்ட் எனும் பெயரே இரு நாடுகளுக்கும் இடையே இருந்த வானூர்தி உருவாக்க உடன்படிக்கையைக் காட்டுகிறது. பிரித்தானியாவில் வழக்கமான வடிவமைப்பில் அல்லாத அனைத்து வானூர்திகளும் கான்கார்ட் என்றே அழைக்கப்படுகிறது. வான்வழிப் போக்குவரத்தில் ஓர் மைல்கல்லாகவும் முக்கியமான சின்னமாகவும் இவ்விமானம் கருதப்படுகிறது. *மேலும்..*
---  
**சிபில் கார்த்திகேசு** (1899-1948) மலேசியாவில் புகழ்பெற்ற ஒரு தமிழ்ப் பெண்மணி. இரண்டாம் உலகப் போரின் போது பல நூறு சீனர்களின் உயிர்களைக் காப்பாறியவர். ஜப்பானிய படையினரை எதிர்த்த மலேசிய எதிர்ப்புப் படைகளுக்கு ஆதரவாகச் செயல்பட்டவர். ஐக்கிய இராச்சியம் மற்றும் பொது நலவாயத்தின் இரண்டாவது உயரிய விருதான ஜார்ஜ் பதக்கம் பெற்றவர். மலேசியாவில் உள்ள சீனர் சமுகம் இவரை ஒரு தியாகி என்று போற்றுகிறது. ஈப்போ மாநகரின் முக்கிய சாலைக்கு இவருடைய பெயர் வைக்கப்பட்டுள்ளது. சிபில் கார்த்திகேசுவின் முழுமையான பெயர் சிபில் டெலி. இவருடைய தந்தையார் ஓர் ஆங்கிலேயர். ஒரு தோட்ட நிர்வாகி. சிபில் கார்த்திகேசுவின் தாயார் ஒரு தமிழர். சிபில் தனது கணவர் மரு. கார்த்திகேசுவுடன் சேர்ந்து ஈப்போவில் ஒரு சிறிய மருத்துவ விடுதியைத் திறந்து நடத்தி வந்தனர். மலாயாக் கம்னியூஸ்டு கட்சிப் போராளிகள் சப்பானிய ஆதிக்கத்துக்கு எதிராக மறைந்து இருந்து சப்பானியர்களைத் தாக்கி வந்தனர். காயம் அடைந்த போராளிகள் சிபிலின் மருத்துவ விடுதிக்கு ரகசியமாகக் கொண்டு வரப்பட்டு இலவசமாக மருத்துவம் செய்யப்பட்டது. அதனால் சுற்று வட்டார சீனர்களின் அன்பையும் ஆதரவையும் அவர் பெற்றார். சிபில் சப்பானியர்களினால் சிறையில் அடைக்கப்பட்டு சித்திரவதைக்குள்ளானார். *மேலும்..*
# ஜோ ஹாட்ஸ்டாப் (இளையவர்)

**ஜோ ஹாட்ஸ்டாப் (இளையவர்) ** (*Joe Hardstaff junior*, பிறப்பு: சூலை 3, 1911, இறப்பு: சனவரி 1, 1990 ) இங்கிலாந்து அணியின் துடுப்பாட்டக்காரர். இவர் 23 தேர்வுத் துடுப்பாட்டப் போட்டிகளிலும், 517 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 1945 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜோ ஹாட்ஸ்டாப் (மூத்தவர்)

**ஜோ ஹாட்ஸ்டாப் (மூத்தவர்)** (*Joe Hardstaff senior*, பிறப்பு: நவம்பர் 9, 1882, இறப்பு: ஏப்ரல் 2, 1947 ) இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 377 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1907 - 1908 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# இவோ பிளை

**இவோ பிளை** (*Ivo Bligh, 8th Earl of Darnley*, பிறப்பு: மார்ச்சு 13, 1859, இறப்பு: ஏப்ரல் 10, 1900) இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 84 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1882 - 1883 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஏர்ணி ஹேயஸ்

**ஏர்ணி ஹேயஸ்** (*Ernie Hayes*, பிறப்பு: நவம்பர் 6, 1876, இறப்பு: டிசம்பர் 2, 1953) இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 560 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1906 - 1912 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# நவ சேனா பதக்கம்

**நவ சேனா பதக்கம்** (Nao Sena Medal) இந்தியக் கடற்படை, தனது கடற்படை வீரர்களின் வீரதீரச் செயல்களுக்காக வழங்கும் ஒரு விருதாகும். இது 1960ஆம் ஆண்டு சூன் 17 அன்று குடியரசுத் தலைவரால் நிறுவப்பட்டது.  
*முகப்பு*: இந்தப் பதக்கத்தின் முதன்மை விவரணங்கள்: இது ஓர் உள்ளடங்கிய ஓரங்களை உடைய ஐம்முனை வெள்ளி பதக்கமாக குறிப்பிட்டாலும், இத்தகைய பதக்கம் வெளியானதாகத் (மாதிரிகள் மற்றும் குறுவடிவங்கள் தவிர்த்து ?) தெரியவில்லை. மே 1961ஆம் ஆண்டில் இதன் வடிவமைப்பு மாற்றப்பட்டது. இதன்படி முகப்பில் கடற்படை சின்னம் பொறிக்கப்பட்ட 35 மி.மீ வட்டவடிவ வெள்ளி பதக்கமாக உள்ளது. பதக்கத்தைத் தொங்கவிட ஓர் அழகிய சட்டகம் அமைக்கப்பட்டுள்ளது; இதன் ஓரத்தில் பெயரும் நாளும் குறிப்பிடப்படும்.  
*பின்புறம்*: முதலில் ஓர் கயிறு சுற்றிய மேல்நோக்கிய திரிசூலம் பதிப்பதாக இருந்தது. 1961ஆம் ஆண்டில் இதற்கு மாற்றாக குறுக்காக ஒன்றன்மீது ஒன்று சாத்திய நங்கூரங்களைச் சுற்றி சங்கிலி வடம் அமைந்துள்ளதைப் போல வடிவமைக்கப்பட்டது. மேலே இந்தியில் "நௌ சேனா பதக்கம்" என்று பொறிக்கப்பட்டுள்ளது.  
*நாடா*: 2&nbsp;மிமீ வெள்ளை மையக்கோடுகளுடன் 32&nbsp;மிமீ, கருநீலம். கருநீலம் 15&nbsp;மிமீ, வெள்ளை 2&nbsp;மிமீ, கருநீலம் 15&nbsp;மிமீ.
# ஃபரேங் ஹேயஸ்

** ஸ்டீவ் ஹாமிசன் ** (*Frank Hayes ) *, பிறப்பு: திசம்பர் 6, 1946) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒன்பது தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் 272 முதல்தர துடுப்பாட்டப் போட்டிகளிலும், 232 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1976 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.